شعر خلخالیم از داریوش مغیثی
خلخالیم
شعری از داریوش مغیثی با عنوان "خلخالیم"
داغ دالیندا ، قاردا قالان خلخالیم رنج چکیب چوخ قوجالان خلخالیم
حقویی چوخدان دی ییوبلر سنون یوخدی سنون حقون آلان خلخالیم
میفده وریبلر سنه چوخ وعده لر وعده لری اولدی یالان خلخالیم
دای بو یالان سوزلری بس ایلیون سوزلروزه یوخ اینانان خلخالیم
اردبیل استان اولا بیلدی ولی آغ داغ اولامماز ساوالان خلخالیم
اونلاری کی باشدان آتوبلارسنی اونلارین الینن آمان خلخالیم
اتدی فراموش سنی دوسلارون یوخدی سنی یاده سالان خلخالیم
سنده جمعیت آزالوب ایل به ایل یوزمینه قالخوبدی زوران خلخالیم
سویله نه واخ باشه چاتار طرحلر طرحلری چوخ یوبانان خلخالیم
یولدا قالوب گوزلریمیز ایل به ایل چوخ گئج اولوب گئشدی زمان خلخالیم
آیری شهرلر ، قاباقا گئشدیلر اما یرینده ، دایانان خلخالیم
دینه هاچان پس سویونر دوسلارون اولدی اورکلر داها قان خلخالیم
قیشدا اولار یولاری چوخ قورخولی قیشدا اورا یوخ دولانان خلخالیم
یایدا صفالی دی اسالیم یولی یایدا قوناخلارلا دولان خلخالیم
داغلارون اوستینه گینه مه گلیب یولارویی دوتدی دومان خلخالیم
تاریخویه ایلیروک ا فتخار چوخ قوجا تاریخی اولان خلخالیم
نئچه بویوک موزه ده آثاری وار قدمتی مین ایل لر اولان خلخالیم
دنیانی گزدیم ولی سنن سورا یوخدی گوزلیکده مکان خلخالیم
کونلیمه باغلی وطنیم سن منیم آیا اولار سنن دویان خلخالیم؟
سنسه منیم وعده ورن جنتیم سن بو سوزه گل بیر اینان خلخالیم
وصفویی من دینه نجه سویلیوم قاصر اولوب ایندی زبان خلخالیم
آیا اولار بیرده گورم من سنی؟ گورمه گویه یوخدی گمان خلخالیم
باخکی بدن لرده داها یوخدی جان ور نفسونن، بیزه جان خلخالیم
کاشکی دونوب حالی پریشان اولا کیم سنی بو حاله سالان خلخالیم
واردی (مغیثین) سنه چوخ سوزلری گر ، اورگی اولسا یانان خلخالیم
موضوع: شعر و ادب،
برچسب ها: شعر خلخالیم به همرا تصاویر زمستان جاده خلخال اسالم، Khalkhal.Asalem Road، khujin.Khalkhal.Asalem، Asalem، Khujin.Asalemشعر خلخالیم به همرا تصاویر زمستان جاده خلخال اسالم، جاده توریستی و گردشگری خلخال به اسالم، جاده زیبای اسالم خلخال،
pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab pes_Arab